Ամիտավ Գոշ

Ամիտավ Գոշ (), հնդիկ գրող։ Հիմնականում գրում է պատմավեպեր և նովելներ՝ անգլերեն լեզվով։ Հայտնի վեպերից են «Կակաչների ծովը» (2008) և «Ծխի գետը» (2011)։ Ծնվել է սպայի ընտանիքում։ Ուսանել է Դելիում և Օքսֆորդում։ Ներկայումս ընտանիքի հետ բնակվում է Նյու Յորքում։

Կրթություն 
Գոշը սովորել է The Doon արական դպրոցում, որտեղ «The Doon School Weekly» շաբաթաթերթի խմբագիրներից էր։ Դպրոցում նրա հետ սովորում էին նաև գրողներ Վիկրամ Սեթը և Ռամ Գուհան։ Դպրոցից հետո կրթությունը շարունակեց Սուրբ Ստեֆանի քոլեջում, Դելիի համալսարանում և Դելիի տնտեսագիտական դպրոցում։ Այնուհետև Ինլաքս հիմնադրամից կրթաթոշակ ստացավ՝ Օքսֆորդի Սուրբ Էդմունդ քոլեջում սոցիալական մարդաբանության դոկտորի աստիճան ստանալու համար։

Կենսագրություն 
Ամիտավ Գոշը ծնվել է 1956 թվականի հուլիսի 11-ին բենգալական հինդի ընտանիքում՝ Հնդկաստանի մինչ անկախության բանակի փոխգնդապետ Շաիլենդրա Չանդրա Գոշի ընտանիքում։ Առաջին աշխատանքը Նոր Դելիի Ինդիան Էքսպրես թերթում էր։

Գոշը կնոջ՝ Դեբորա Բեյքերի հետ ապրում է Նյու Յորքում։ Կինը In Extremis: The Life of Laura Riding (1993)-ի Լաուրա Ռայդինգի կենսագրության հեղինակն է, ինչպես նաև «Little, Brown and Company» հրատարակչատան գլխավոր խմբագիրը։ Ունեն 2 երեխա՝ Լայլան և Նայանը։ Կալկուտայի Սոցիալական գիտությունների ուսումնասիրման կենտրոնի և Տրիվանդրումի Զարգացման ուսումնասիրությունների կենտրոնի իսկական անդամ է։ 1999 թվականին Գոշը միացավ Քուինզ քոլեջի ֆակուլտետին, Նյու Յորքի քաղաքային համալսարանին՝ որպես պատմահամեմատական գրականության պրոֆեսոր։ 2005 թվականից պրոֆեսոր է նաև Հարվարդի համալսարանի անգլերենի ամբիոնում։ Հետագայում Գոշը վերադարձավ Հնդկաստան և սկսեց աշխատել Իբիսի եռագրության վրա, որը ներառում է «Կակաչների ծովը», «Ծխի գետը» և «Կրակի հեղեղը» (տպագրված 2015 թվականի մայիսին)։

2007 թվականին հնդկական կառավարության կողմից ստացել է Փադմա Շրի մրցանակ։ 2009 թվականին դարձել է Գրականության արքայական միության իսկական անդամ։ 2015 թվականին Գոշը հիմնեց Ford Foundation Art of Change Fellow հիմնադրամը։

Ծանոթագրություններ

Արտաքին հղումներ 
 Philosophy & Politics of science mutation in Amitav Ghoshs The Calcutta Chromosome
 Պաշտոնական կայք
 Excerpt from River of Smoke in Guernica Magazine 
 Sea of Poppies at Farrar, Straus and Giroux site 
 Amitav Ghosh in Emory University Site
 Amitav Ghosh's Blog on Indipepal 
 Books written by Amitav Ghosh 

Հնդիկ գրողներ
20-րդ դարի վիպասաններ
20-րդ դարի ամերիկացի վիպասաններ
Հնդիկ լրագրողներ
Հարվարդի համալսարանի դասախոսներ
Դելիի համալսարանի շրջանավարտներ
Հնդիկ վիպասաններ
Ամերիկացի տղամարդ վիպասաններ
Կլիմայական ակտիվիստներ
Օքսֆորդի համալսարանի շրջանավարտներ
Հնդիկ հումանիստներ
Գիտաֆանտաստիկ գրողներ
Հնդիկ գիտնականներ